492 
døde Etatsraad Reinhardt af %de Marts 1826). Den 25de 
Oktober 1825 blev den skudt ved Seedorff Sø i Nærheden 
af Segeberg.  Exemplaret, en ung Fugl, blev udstoppet og 
af Wøldike foræret til det kgl. Museum (Reinh.).  Saavel i 
Sverrig som i Norge er den flere Gange baade seet og 
skudt, i 1835 endog ved Bodø under 67” n. Br. Paa Fær- 
øerne forekommer den efter Sysselmand Millers Mening 
ikke såa ganske sjeldent i Regnspoveflokkene. 
Insekter og Bløddyr, smaa Fiske og Rogn ere dens 
Næring; den yngler ved det kaspiske og sorte Hav. Æg- 
gene ere blåagrønne, uden Pletter. 
Æggets Længde og Brede: 
49gmm. 36mm. 
56 » 38 » 
Ihvorvel det nærmest var den saakaldte hellige Ibis 
(Ibis religtosa), der var Gjenstand for en særegen Guds- 
dyrkelse blandt de gamle Ægyptere, finder man dog ogsaa 
blandt de i Sakahra-Pyramiden i Tusindevis nedlagte Mumier 
af Ibiser Exemplarer af den her omhandlede Årt. 
5te Familie: Sneppefugle, Limicolæ, Illig. 
Næbet langt eller middellangt, tyndt, svagt, blødt, 
imod Spidsen noget haardere, lige eller bøiet, overtrukket 
med en blød, følsom Hud. Ansigtet og Hagen fjerklædte. 
Benene temmelig svage, som oftest høie og méd faa 
Undtagelser nøgne långt op over Hælen; de fleste Arter 
have en ganske lille, lavere eller højere siddende Bagtaa, 
som enten aldeles ikke eller dog kun med Spidsen berører 
Jorden. 
Vingerne meget spidse, middellange; den bageste 
Vingerand seglformigt udskaaren. 
I Henseende til Levemaaden frembyde samtlige Slægter 
af denne Familie stor indbyrdes Lighed. De vade omkring 
